Ympäristöministeriö

kirjaamo

Lausuntopyyntö 19.10.2015 luonnoksesta valvontaohjeeksi YM038:02/2011

Länsi- ja Sisä-Suomen aluehallintoviraston ympäristölupavastuualueen lausunto luonnoksesta ympäristövalvonnan ohjeeksi

Ympäristölupapäätöksissä ennen 1.5.2015 määrätyt lupamääräysten tarkistamista koskevat velvoitteet ovat rauenneet ympäristönsuojelulain muutoksen seurauksena (Laki ympäristönsuojelulain muuttamisesta 423/2015). Kyseisen lainmuutoksen voimaantulosäännöksen mukaisesti valvontaviranomaisen on säännöllisessä valvonnassa arvioitava tällaisen luvan 89 §:n mukainen muuttamisen tarve viimeistään vuoden kuluessa siitä ajankohdasta, jolloin luvan tarkistamista koskeva hakemus oli määrä jättää lupaviranomaiselle.

Ympäristölupavastuualue huomauttaa, että vaikka valvontaohjeessa on käyty läpi mm. ympäristöluvan muuttamista koskevan ympäristönsuojelulain 89 §:n mukaiset valvontaviranomaisen toimenpiteet, ohjeesta puuttuu valvontaviranomaisen tehtäväksi määrätty sellaisten ennen em. lainmuutoksen voimaantuloa 1.5.2015 annettujen ympäristölupien muuttamisen tarpeen arviointi yhden vuoden kuluessa luvassa määrätystä ja lainmuutoksen myötä rauenneesta tarkistamispäivämäärästä.

Lainsäädäntömuutoksen huomioimisella valvonnan toteuttamisessa on kiire ja se muuttaa valvonnan riskiperusteisesta tarkistupäivämääräperusteiseksi.

Tarja Savea-Nukala

Ympäristölupavastuualueen johtaja

Reko Vuotila

Ympäristöneuvos

TIEDOKSI Länsi- ja Sisä-Suomen aluehallintoviraston kirjaamo